Komission asetus (EY) N:o 1590/2001, annettu 2 päivänä elokuuta 2001, kuivattujen viinirypäleiden tuotantoon tarkoitettujen tiettyjen viinirypälelajikkeiden viljelyyn myönnettävän tuen vahvistamisesta markkinointivuodeksi 2001/2002



Virallinen lehti nro L 210 , 03/08/2001 s. 0009 - 0009



Komission asetus (EY) N:o 1590/2001, annettu 2 päivänä elokuuta 2001, kuivattujen viinirypäleiden tuotantoon tarkoitettujen tiettyjen viinirypälelajikkeiden viljelyyn myönnettävän tuen vahvistamisesta markkinointivuodeksi 2001/2002 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96(1), sellaisena kuin se on viimeksi muutettuna asetuksella (EY) N:o 1239/2001(2), ja erityisesti sen 7 artiklan 5 kohdan, sekä katsoo seuraavaa: (1) Asetuksen (EY) N:o 2201/96 7 artiklan 1 kohdan toisessa alakohdassa vahvistetaan kuivattaviksi tarkoitettujen, sultana- ja Moscatel-lajikkeisiin kuuluvien viinirypäleiden ja kuivattujen korinttien tuotantoon tarkoitettujen viinirypäleiden viljelystä maksettavan tuen vahvistamisperusteet. (2) Mainitun asetuksen 7 artiklan 1 kohdan kolmannessa alakohdassa säädetään mahdollisuudesta vaihdella tuen määrää rypälelajikkeiden sekä muiden tuotokseen mahdollisesti vaikuttavien tekijöiden mukaan. Sultanarypäleiden osalta olisi säädettävä lisävaihtelusta viinikirvan saastuttamien alueiden ja muiden alueiden välillä. (3) Näiden rypäleiden viljelyyn käytettyjen alojen tarkastuksissa ei ole paljastunut neuvoston asetuksen (EY) N:o 2201/96 soveltamista koskevista yksityiskohtaisista säännöistä tiettyjen kuivattujen viinirypälelajikkeiden tuotantoon tarkoitettujen viinirypäleiden viljelyyn myönnettävän tuen osalta 22 päivänä heinäkuuta 1999 annetun komission asetuksen (EY) N:o 1621/1999(3), sellaisena kuin se on muutettuna asetuksella (EY) N:o 2256/1999(4), 2 artiklan 1 kohdassa vahvistetun yhteisön takaaman enimmäisviljelyalan ylitystä. (4) Olisi määriteltävä viinikirvan torjumiseksi viini viljelyksensä uudelleen istuttaville tuottajille myönnettävä tuki asetuksen (EY) N:o 2201/96 7 artiklan 4 kohdassa säädetyillä edellytyksillä. (5) Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Markkinointivuoden 2001/2002 osalta a) asetuksen (EY) N:o 2201/96 7 artiklan 1 kohdassa tarkoitettu viljelyyn myönnettävä tuki vahvistetaan - 2400 euroksi hehtaarilta viinikirvan saastuttamien tai alle viisi vuotta sitten uudelleen istutettujen sultanalajikkeisiin kuuluvien viinirypäleiden viljelyalojen osalta, - 3290 euroksi hehtaarilta sultanalajikkeisiin kuuluvien viinirypäleiden muiden viljelyalojen osalta, - 3080 euroksi hehtaarilta korinttien viljelyalojen osalta, - 880 euroksi hehtaarilta Moscatel-lajikkeisiin kuuluvien viinirypäleiden viljelyalojen osalta; b) mainitun asetuksen 7 artiklan 4 kohdassa tarkoitettu uudelleenistutustuki vahvistetaan 3917 euroksi hehtaarilta. Edellä olevaa a kohtaa ei tällaisessa tapauksessa sovelleta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä syyskuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä elokuuta 2001. Komission puolesta Frederik Bolkestein Komission jäsen (1) EYVL L 297, 21.11.1996, s. 29. (2) EYVL L 171, 26.6.2001, s. 1. (3) EYVL L 192, 24.7.1999, s. 21. (4) EYVL L 275, 26.10.1999, s. 13.